**Dezvoltarea durabilă a regiunii Dunării: colaborarea între țările membre și identificarea de soluții bazate pe natură pentru managementul riscurilor de mediu**

La data de 14 iunie 2022, s-a desfășurat, la București, cea de-a 21-a întâlnire a Grupului Director pentru Aria Prioritară 5(AP5) privind Managementul Riscurilor de Mediu, din cadrul Strategiei Uniunii Europene pentru Regiunea Dunării”, (SUERD), finanțat prin Programul Transnațional „Dunărea”, eveniment organizat de co-coordonatorul român al AP5.

În cadrul Strategiei Uniunii Europene pentru Regiunea Dunării, România, prin Ministerul Mediului, Apelor și Pădurilor, asigură co-coordonarea Ariei prioritare 5 (AP 5) – Managementul riscurilor de mediu împreună cu Ministerului Afacerilor Externe și Comerțului din Ungaria.

Sesiunea, ce s-a desfășurat în format hibrid, a fost condusă de Gheorghe Constantin, co-coordonator român al AP5, împreună cu László Balatonyi, co-coordonator al AP 5, din partea Ungariei și pe Johan Magnusson, din partea Comisiei Europene.

Membrii Grupului Director au analizat activitățile recente ale AP 5 din SUERD, precum și evoluția și schimbările modului de abordare a diverselor probleme, inclusiv în contextul creat de recenta epidemie de COVID 19, precum și de noile realități generate de situația din Ucraina.

În acest sens, au fost prezentate și discutate activitățile Grupului de lucru pentru gestionarea dezastrelor; activitățile recente ale partenerilor și organizațiilor; stadiul implementării proiectelor din Planul de acțiune al Ariei Prioritare 5 (AP5); consolidarea cooperării în cadrul pilonului de mediu cu Ariile Prioritare 4 și 6.

S-a discutat despre actualizarea activităților la nivelul întregului bazin hidrografic al Dunării ale SUERD AP 5, despre acțiunile ce vor avea loc. Printre acestea se numără: asigurarea unui sprijin suficient pentru elaborarea și executarea planurilor de gestionare a riscurilor pentru diferite pericole; consolidarea capacităților și extinderea acoperirii sistemelor de prognoză și avertizare la nivel de bazin sau regional și elaborarea unor proceduri de reacție rapidă; consolidarea prevenirii dezastrelor și pregătirii pentru dezastre în rândul organizațiilor guvernamentale și neguvernamentale; reducerea impactului uman în factorii de risc naturali care rezultă în daune de mediu, anticiparea impactului regional și local al schimbărilor climatice.

De asemenea, s-a subliniat importanța implementării ideii de a se identifica soluții și de a se elabora recomandări de politici de acțiune bazate pe natură. Readucerea naturii într-o stare cât mai bună, restaurarea anumitor zone din bazinul Dunării, ce duc la însănătoșirea biodiversității, toate acestea pot avea o contribuție esențială în ceea ce privește prevenirea dezastrelor naturale, în special atenuarea riscului la inundații, dar și măsuri care trebuie să combată deficitul de apă și seceta.

Subliniind această idee, Konstantin Ivanov, reprezentantul Parteneriatului Global pentru Apă Europa Centrală și de Est (GWP ECE), a vorbit despre viitoarea cooperare cu Parteneriatul Global pentru Apă Europa Centrală și de Est, a prezentat o actualizare a activităților în curs de desfășurare ale GWP ECE în legătură cu Planul de acțiune PA5.

Pentru o lume sigură, din punct de vedere al resurselor de apă, există trei piloni principali: acțiune, învățare, mobilizare. Au fost menționate obiective și aspecte transversale pentru o lume sigură în domeniul apei: soluții mai bune privind apa pentru Obiectivele de Dezvoltare Durabilă, rezistența la schimbările climatice prin apă, cooperarea transfrontalieră în domeniul apei, mobilizarea tinerilor, activități în direcția egalității de gen, implicarea sectorului privat, în ideea că orice modificare a calității mediului este rezultatul acțiunii sau inacțiunii tuturor.

O temă importantă a întâlnirii s-a referit la cooperarea cu diferiți parteneri și organizații (Comisia Internațională pentru Protecția Fluviului Dunărea-ICPDR, Convenția Carpaților-Carpathian Convention, Parteneriatul Global pentru Apă-GWP, Joint Research Centre-JRC, precum și rezultatele proiectelor finalizate sau în derulare în cadrul Programului Transnațional Dunărea (DTP), proiecte care abordează obiectivele Axei Prioritare 5 a SUERD.

Participanții la cea 21-a întâlnire a Grupului Director pentru Aria Prioritară 5(AP5) privind Managementul Riscurilor de Mediu au subliniat importanța colaborării și a schimbului de experiență, în vederea implementării viitoarelor activități specifice.

**Mai multe informații pe** [**https://environmentalrisks.danube-region.eu/**](https://environmentalrisks.danube-region.eu/%C8%99i) **și pe http://www.mmediu.ro/categorie/proiect-suerd.**